દેશની રાજધાની દિલ્હીમાં એક આશ્ચર્યજનક બનાવ બન્યો છે. પૂર્વ દિલ્હી સ્થિત ગાઝીપુર પાસે ઊભા થયેલ કચરાના મોટા પહાડમાંથી એક ભાગ પડી જતાં દુર્ઘટના થઇ હતી. કચરાના પહાડ નીચે દબાઇને બે વ્યક્તિઓનું મૃત્યુ થયું હોવાની જાણકારીની પુષ્ટિ થઇ છે. મયૂર વિહારના એસડીએમ અજય અરોરાએ જણાવ્યું હતું કે, અત્યાર સુધીમાં બે શબ બહાર કાઢવામાં આવ્યા છે અને 5 લોકોને બચાવવામાં આવ્યા છે. આ ઘટનાની ગંભીરતાને જોતાં એનડીઆરએફની ટીમો પણ ઘટનાસ્થળે પહોંચી ગઇ હતી. સાથે જ ફાયર બ્રિગેડ અને અન્ય રાહત-બચાવની ટુકડીઓ પણ ઘટનાસ્થળે પહોંચી હતી.